text: [{"text_idx": "#000005", "text": "11. mai 2003 h\u00e6tta\u00f0u tveir Chelsea fjepparar s\u00e6r inn i\u0301 Bowlingh\u00f8llina, har Liverpoolarar longu ta\u0301 vanliga hittust at hyggja at dystum."}, {"text_idx": "#000006", "text": "Hendan seinasta leikdagin a\u0301 kappingara\u0301rinum var no\u0301gv uppa\u0301 sp\u00e6l: Li\u00f0i\u00f0, i\u00f0 vann dystin, fekk fjo\u0301r\u00f0a pla\u0301ssi\u00f0 og Champions League fo\u0301tbo\u0301lt a\u0301ri\u00f0 eftir. Li\u00f0i\u00f0, i\u00f0 tapti skuldi sp\u00e6la i\u0301 UEFA cup."}, {"text_idx": "#000008", "text": "Liverpool var ta\u0301 eitt toppli\u00f0, i\u00f0 alti\u0301\u00f0 kappa\u00f0ist vi\u00f0 um tey stuttligu pla\u0301ssini, me\u00f0an Champions League ikki var naka\u00f0, i\u00f0 Chelsea var vant til. Ti\u0301 fingu teir ba\u0301\u00f0ir Chelsea fjeppararnir eisini ilt i\u0301 hjarta, ta\u0301 Sami Hyppia i\u0301 11. minutti leg\u00f0i Liverpool a\u0301 odda. Men pi\u0301nan hvarv skjo\u0301tt, ta\u0301 Jesper Gr\u00f8nkj\u00e6r ein minutt seinni leg\u00f0i bo\u0301ltin innfyri til Marcel Desailley, i\u00f0 skalla\u00f0i bo\u0301ltin i\u0301 neti\u00f0 handan Dudek."}, {"text_idx": "#000009", "text": "Ta\u0301 Gr\u00f8nkj\u00e6r i\u0301 26. minutti leg\u00f0i Chelsea a\u0301 odda vi\u00f0 einum framu\u0301rskarandi ma\u0301li, vo\u0301ru bert tv\u00e6r jublandi r\u00f8ddir millum teir no\u0301gvu tigandi Liverpoolararnar."}, {"text_idx": "#000010", "text": "Hesi ma\u0301lini vo\u0301ru tey einastu i\u0301 einum dysti har nu\u0301verandi Liverpool li\u00f0skiparin Gerrard i\u0301 seinna ha\u0301lvleiki fekk seinna gula korti\u00f0, fyri eina heiladey\u00f0a takling mo\u0301ti Le Saux."}, {"text_idx": "#000011", "text": "S\u00f8ti sigurin gj\u00f8rdi, at Chelsea vi\u00f0 si\u0301num Champions League pla\u0301ssi\u00f0 ein go\u0301\u00f0an ma\u0301na\u00f0 seinni var\u00f0 keypt av Roman Abramovich og restin er s\u00f8ga."}, {"text_idx": "#000012", "text": "Vit vo\u0301ru tveir gla\u00f0ir Chelsea fjepparar, i\u00f0 fo\u0301ru u\u0301r Bowlingh\u00f8llini hendan dagin, eg sja\u0301lvur og Heri Reynheim. I\u0301 morgin eru n\u00e6stan 10 a\u0301r li\u00f0in si\u0301\u00f0an hendan dagin. Liverpool er ikki longur at rokna millum toppli\u00f0ini i\u0301 Onglandi, me\u00f0an Chelsea hevur sligi\u00f0 navn si\u0301tt fast, sum eitt av heimsins allar st\u00f8rstu fo\u0301tbo\u0301ltsfel\u00f8gum."}, {"text_idx": "#000013", "text": "Hesi 10 a\u0301rini hava vit uppliva o\u0301tru\u0301liga no\u0301gvar go\u0301\u00f0ar dystir millum Chelsea og Liverpool, og li\u0301ti\u00f0 er at ivast i\u0301, at dysturin i\u0301 morgin ver\u00f0ur intensur og spennandi, ti\u0301 hetta er ikki bara ein dystur um stig, hetta er ein dystur um \u00e6ru og hei\u00f0ur."}, {"text_idx": "#000015", "text": "Her eru h\u00e6ddarpunktini u\u0301r dystinum handan deiliga dagin i\u0301 mai 2003."}]